Annonce

Mange af de tusindvis af unge mennesker, der hvert år søger mod Aarhus for at studere ved de mange store uddannelsesinstitutioner, mangler desperat en bolig. Det vil derfor være oplagt, nu hvor Amtssygehuset er solgt, og Kommunehospitalet samt Psykiatrisk Hospital alle flytter til det nye supersygehus i Skejby, at se på det kæmpe potentiale, som er i de mange kvadratmeter, der her kan bruges til at etablere studieboliger, der kan blive rigtig attraktive.

Hver sygestue har bad og toiletfaciliteter, der er adgang til TV og internet. Det vil derfor være en mindre omkostning ved at lave køkken og den nødvendige skabsplads mv.

De relativt store arealer, hvor der har været venterum, kunne omdannes til hyggelige oaser, hvor der kan udfoldes et fællesskab.

Auditorier kunne omdannes til kulturarrangementer og restauranter, hvor unge kunne spise godt og billigt. De største kunne endda benyttes til forelæsninger.

Fordelen er, at de mange boliger ligger tæt på universitets campus, så de unge har kort vej til deres forelæsninger og det øvrige liv i byen.